এসকে সিনহা দেশে ফিরছেন কিনা বা ফিরলেও তিনি কবে আসতে পারেন, তা জানতে চাইলে সুপ্রিম কোর্ট আইনজীবী সমিতির সভাপতি অ্যাডভোকেট জয়নুল আবেদীন বলেন, ‘তার দেশে ফেরার বিষয়টি অ্যাটর্নি জেনারেল ভালো বলতে পারবেন।’ তিনি আরও বলেন, ‘ছুটি শেষে দেশে না ফিরলেও তিনি (এসকে সিনহা) বাংলাদেশের প্রধান বিচারপতিই থাকবেন। তবে তিনি যতদিন না দেশে ফিরছেন, ততদিন স্বভাবিকভাবেই দায়িত্বরত (ভারপ্রাপ্ত) প্রধান বিচারপতি তার ( এনকে সিনহা) দায়িত্ব পালন করবেন। এক্ষেত্রে কোনও সাংবিধানিক সংকটের সৃষ্টি হবে না।’